钦定古今图书集成/明伦汇编/氏族典/第078卷 > 吴材
## 钦定古今图书集成/明伦汇编/氏族典/第078卷 > 吴材

按《宋史吴材传》：“材字圣取，处州龙泉人。中进士第，历
清溪主簿，咸平尉，知江都县，入为太学博士。以赵挺
之荐，擢右正言，还左司谏。”党论复起，材首论范纯礼
为朋附党。其后受曾布指，疏言：“元符之末，变神考之
美政，逐神考之人材者，韩忠彦实为之首。”忠彦遂罢。
材鸷忍疾视善类，所排逐最多。进起居郎，以忧去，蔡
京用为给事中、吏部侍郎。陛见，有所陈，京不悦，以天
章阁待制知光州。挺之作相，召拜工部侍郎，卒。